એ ખાસ નોંધવા જેવું છે કે જેમ અત્યારે જુદા જુદા બિઝનેસને વેબસાઇટ કે એપ ડેવલપ કરી આપતી કે સોશિયલ મીડિયા પર માર્કેટિંગ કરી આપતી સર્વિસનો જુવાળ આવ્યો છે, તેમ નજીકના ભવિષ્યમાં, જુદા જુદા પ્રકારના બિઝનેસને તેમની જરૂરિયાત અનુસાર એસએમએસમાં રિચ કમ્યુનિકેશન સર્વિસ ઉમેરી આપતી કંપનીની ડિમાન્ડ વધશે. એ જ રીતે, આ પ્રકારની સર્વિસ ડેવલપ કરી શકે તેવા ડેવલપર્સની ડિમાન્ડ પણ વધશે. વિવિધ ઓનલાઇન જોબ્સ પોર્ટલ પર આવી તકો હવે દેખાવા લાગી છે!